Joululaulujen laulamista Jerseyn saarella.
**Joululaulu** on laulu, jonka sanat liittyvät aiheeltaan jouluun. Joululauluja esitetään yleensä ennen joulua, ja sen aikana. 

Joululauluja voi esittää yksi esittäjä, mutta useimmiten ne esitetään suuremmissa yhtyeissä, yleensä kuorossa. Niitä lauletaan myös yhteislauluna esimerkiksi koulujen joulujuhlissa ja Kauneimmat joululaulut -tilaisuuksissa. Joululaulu voi tyyliltään kuulua niin taide- kuin populaarimusiikkiin. Jotkut muusikot ovat jopa erikoistuneet joululaulujen tekemiseen. Monet, joskaan eivät kaikki, joululaulut ovat luonteeltaan uskonnollisia. On myös monia joululauluja, joissa joulun uskonnolliseen merkitykseen viitataan vasta viimeisessä säkeistössä.

Historiaa
---------

Vanhimmat joululaulut ovat yhtä vanhoja kuin joulu itse. 300-luvulla Roomassa alettiin esittää jouluaiheisia hymnejä, joista meidän päiviimme asti on säilynyt ainakin ranskalainen "Jesus Refulsit Omnium". 1200-luvulla yleistyi varsinainen joululauluperinne Saksassa, Ranskassa ja Italiassa.

### Suomessa

Martti Luther sanoitti tunnetuimpiin jouluvirsiin kuuluvan *Enkeli taivaan* vuonna 1535 ja suomeksi sen käänsi Hemminki Maskulainen virsikirjaansa vuonna 1605. Suomessa käytetyssä vuonna 1582 ilmestyneessä *Piae Cantiones* -kokoelmassa on hengellisiä joululauluja, jotka olivat alkujaan latinankielisiä. Suomessa laulettiinkin pitkään lähinnä muita kuin suomenkielisiä joululauluja, sillä joulu oli 1800-luvulle asti etenkin ylempien säätyjen juhla.

Suomenkielinen joululauluperinne käynnistyi kunnolla 1800-luvun lopulla Jyväskylän seminaarissa, jossa kirjoitettiin tai suomennettiin moni nykyisinkin tunnettu joululaulu. Seminaarissa syntyneitä joululaulusanoituksia ovat esimerkiksi *Kun joulu on*, *Hiljaa, hiljaa* ja *Jouluyö, juhlayö*. Taustalla vaikutti Jyväskylän seminaarin asema ensimmäisenä suomenkielisenä opettajaseminaarina sekä fennomanialiike, jonka edustajiin kuului myös jyväskyläläinen opettaja ja ahkera joululaulusanoittaja Gustaf Oskar Schöneman.

Joululauluja
------------

*Pääartikkeli: Luettelo joululauluista*

Katso myös
----------

* Joulumusiikki
* Kauneimmat joululaulut
* Tiernapojat

Kirjallisuutta
--------------

* Pajamo, Reijo: *Taas kaikki kauniit muistot: Joululaulujen taustat ja tarinat*. Suomen lähetysseuran julkaisu. Helsinki: WSOY, 1982. ISBN 951-0-11444-8.
* Similä, Markus: *Rakkaimmat joululaulut ja niiden tekijät: Arkihuolesi kaikki heitä*. Helsinki: Gummerus, 2002. ISBN 951-20-6173-2.
* Savikko, Sari: *Joulukirja*. Somerniemi: Amanita, 2010. ISBN 952-5-33036-2.

### Nuotteja

* *Joulun klassikot & hitit*. Toim. Tenni, Jyrki. F-Kustannus, 2015. ISBN 978-952-461-285-2.
* *Joulun toivelaulukirja*. Helsinki: Fazer, 1983 (7. painos 1994). ISBN 951-757-112-7.
* Rikkinen, Eila: *Joululaulujen helmiä*. Helsinki: Helmi, 2005. ISBN 951-556-074-8.

Lähteet
-------

1. 1 2  Joululaulut SKS.  Arkistoitu 5.6.2007. Viitattu 18.3.2024.
2. ↑  Mikä oli ensimmäinen joululaulu?  7.2.2011. Tiede.fi.  Arkistoitu 9.11.2013. Viitattu 27.11.2013.
3. ↑  21 Taustakuvaus virrestä 021 Suomen evankelisluterilainen kirkko.  Arkistoitu 12.12.2012. Viitattu 18.3.2024.
4. ↑  Piae Cantiones -perinne *Uusijoululaulu.fi*. Viitattu 18.3.2024.
5. 1 2  Vuorela, Arvo: Jyväskylän Seminaarinmäki on hämmästyttävän monen joululauluklassikon koti – muusikko Ilta jatkaa perinnettä *Yle.fi*.  23.12.2022. Viitattu 18.3.2024.

Aiheesta muualla
----------------

* Joululaulut Ylen Elävässä arkistossa.
* Kauneimmat joululaulut (Arkistoitu – Internet Archive)
* Jouluradio
* Yle: Last Christmas kolmatta vuotta kaupallisten radioiden soitetuin joululaulu